钦定古今图书集成/明伦汇编/氏族典/第216卷 > 《凌迪知万姓统谱》 > 和峤
## 钦定古今图书集成/明伦汇编/氏族典/第216卷 > 《凌迪知万姓统谱》 > 和峤

按《晋书和峤传》：“峤字长舆，汝南西平人也。少有风格，
有盛名于世，朝野许其能整风俗，理人伦。袭父爵上
蔡伯。起家太子舍人，累迁颍川太守。为政清简，甚得
百姓欢心。贾充重之，称于武帝。入为给事黄门侍郎，
迁尚书令。吴平，以参谋议功，转侍中。太康末，为尚书，
以母忧去职。及惠帝即位，拜太子太傅，加散骑常侍”、
光禄大夫。元康二年卒，赠金紫光禄大夫，加金章紫
绶，本位如前。永平初，策谥曰简。峤家产丰富，拟于王
者，然性至吝，以是获讥于世。杜预以为“峤有钱癖。”以
弟郁子济嗣。